Saya mau tau Pendakwaan dan perjalanan undang-undang dari Perang Bosnia. Jelaskan dalam bahasa melayu

Tribunal Jenayah Antarabangsa untuk bekas Yugoslavia (ICTY) telah ditubuhkan pada tahun 1993 sebagai sebuah badan PBB untuk membicarakan para penjenayah perang di bekas Yugoslavia, dan membawa mereka ke muka pengadilan. Tribunal ini adalah sebuah mahkamah segera yang terletak di The Hague, Belanda.

Berdasarkan para pakar undang-undang, setakat awal tahun 2008, 45 etnik Serb, 12 etnik Croat dan 4 etnik Bosniak telah disabitkan bersalah melakukan jenayah perang oleh ICTY berhubungan dengan perang Balkan pada tahun 1990-an. Kedua-dua etnik Serb dan Croat telah dituduh dan didapati bersalah melakukan jenayah perang secara sistematik (joint criminal enterprise), sementara Bosniak dituduh dan didapati bersalah berdasarkan dakwaan individu. Kebanyakan kepimpinan Serb Bosnia semasa zaman peperangan iaitu Biljana Plavšić, Momčilo Krajišnik, Radoslav Brđanin, and Duško Tadić telah didakwa dan dihakimi bersalah kerana melakukan jenayah perang dan pembersihan etnik.

Bekas presiden Republika Srpska Radovan Karadžić kini sedang didakwa, sepertimana Ratko Mladić, juga sedang didakwa oleh ICTY, atas tuduhan jenayah perang berkaitan dengan pengepungan Sarajevo dan pembunuhan beramai-ramai Srebrenica. Pemimpin para-tentera, Vojislav Šešelj telah didakwa sejak tahun 2007 atas tuduhan menjadi sebahagian daripada sebuah joint criminal enterprise untuk menghapuskan etnik bukan Serb di Bosnia-Herzegovina secara meluas. Presiden Serbia, Slobodan Milošević juga didakwa atas jenayah sama berkaitan dengan perang di Bosnia, termasuk melanggar Konvesyen Geneva, jenayah menentang kemanusiaan dan genosid, tetapi meninggal dunia pada tahun 2006 sebelum pendakwaan berakhir.

Selepas kematian Alija Izetbegović, The Hague mendedahkan bahawa beliau sedang disiasat kerana melakukan jenyah perang; walaubagaimanapun pihak pendakwa tidak menemui bukti cukup semasa hayat Izetbegović untuk melakukan pendakwaan. Tokoh-tokoh Bosniak lain yang didapati bersalah atau sedang didakwa bagi jenayah perang termasuk Rasim Delić, Ketua Staf Tentera Darat Bosnia dan Herzegovina, yang mana dijatuhkan hukuman penjara selama 3 tahun pada 15 September 2008 atas kegagalan beliau untuk menghalang anggota-anggota mujahideen Bosnia dari tentera darat Bosnia melakukan jenayah ke atas tahanan awam yang ditawan dan tentera musuh (membunuh, merogol, menyeksa). Enver Hadžihasanović, seorang jeneral dalam Tentera Darat Republik Bosnia dan Herzegovina, telah dijatuhkan hukuman penjara selama 3.5 tahun kerana bertanggungjawab ke atas pembunuhan dan kemusnahan melampau batas di Bosnia Tengah. Hazim Delić adalah Timbalan Komander Bosniak di kem tahanan Čelebići, yang mana menahan penduduk awam Serb. Beliau dijatuhkan hukuman penjara selama 18 tahun oleh Dewan Rayuan ICTY pada 8 April 2003 atas kesalahan membunuh dan menyeksa para tahanan dan merogol dua wanita Serb. Serb telah menuduh pihak berkuasa Sarajevo melakukan pendakwaan terpilih dengan mendakwa secara aktif tokoh-tokoh Serb sementara tidak mengendahkan atau meremehkan jenayah perang oleh Bosniak.

Genosid di Srebrenica merupakan jenayah perang paling serius yang disabitkan bersalah ke atas Serb. Jenayah menentang kemanusiaan (seperti pembersihan etnik), sebuah dakwaan kedua berat selepas genosid, merupakan jenayah perang yang disabitkan ke atas Croat. Manakala pelanggaran ke atas Konvesyen Geneva adalah jenayah perang paling serius yang dilakukan oleh Bosniak.